George Friedman

George Friedman on yhdysvaltalainen yhteiskuntatieteilijä ja tiedusteluyhtiö Stratforin perustaja. 

Unkarissa syntyneen Friedmanin vanhemmat selviytyivät toisen maailmansodan juutalaisvainoista, ja perhe pakeni Yhdysvaltoihin 1950-luvun alussa Itävallan kautta. Hänen isänsä oli syntynyt silloisen Ukrainan alueella 1912. Friedman vietti lapsuutensa New Yorkissa. Hän suoritti bachelortutkinnon City University of New Yorkin City Collegessa ja on väitellyt tohtoriksi Cornellin yliopistosta. Hän toimi 20 vuotta opettajana Dickinsonin Collegessa Pennsylvaniassa.

Lähteet

Yhdysvaltalaiset yhteiskuntatieteilijät
Yhdysvaltalaiset liikemiehet
Elävät henkilöt
Syntymävuosi puuttuu